《壬午出汴城五年不复经过丁亥计偕循内堤望坏垣有悲往事》
清代·梁熙

斯城仍聚水，过客欲招魂。惨目今如见，微生昔竟存。

民终煎市釜，寇自荡宫门。河伯浮余息，临流永戴恩。

作者简介：（1622—1692）清河南鄢陵人，字曰缉，别号晰次。顺治十年进士，任陕西咸宁知县，誓不以一钱自污，以安辑地方为急务。擢御史。告病归，居乡不问外事。